"Kui eelmisel aastal ennustasin langust -15%, siis mõned kolleegid noomiasid mind pessimismi pärast. Tegelikult langes ajakirjade reklaamikäive 2009. aasta III kvartalis rohkem kui 60%."Kõiki Ajakirjade kirjastuse ajakirju ei mõjuta reklaamikäibe langus eriti palju, näiteks Kodukirja ja Eesti Naise ilmumise maksab kinni eeskätt lugeja, mitte reklaamiklient. Kuigi meie ajakirjades on väga hea lehekülje hinna ja lugejate arvu suhe, ennustan, et järgmisel aastal Ajakirjade Kirjastuse reklaamikäibe langus jätkub, aga väiksemas mahus, kui konkurendil. Liigume riskide hajutamise eesmärgil media house tüüpi ettevõtteks saamise poole, s.t. pakume kogu meediavalikut ühest majast, anname välja nii ajakirju kui kirjastame raamatuid. 2010. aastal toome internetti kõikide oma ajakirjade digitaalsed versioonid.